 อิตาลีผงะ ยอดเหยื่อโควิด-19 วันเดียว 475 แซงจีน สูงกว่าทุกประเทศในโลก
อิตาลีเครียด ยอดผู้เสียชีวิตรายใหม่ติดโควิด-19 475 รายทำสถิติสูงสุดกว่าประเทศไหนในโลก ส่วนผู้ติดเชื้อสะสมใกล้แตะ 38000 ผู้เชี่ยวชาญเตือนจุดพีคจำนวนผู้ติดเชื้อสูงสุดในอิตาลีกำลังมาถึงเมื่อ 19 มี.ค.63 เว็บไซต์เดลี่เมล เกาะติดสถานการณ์การระบาดของเชื้อไวรัสโคโรนาสายพันธุ์ใหม่ 2019 หรือโควิด-19 ในอิตาลี ขณะนี้ กำลังน่าวิตกกังวลอย่างยิ่ง โดยยอดผู้เสียชีวิตรายใหม่ในอิตาลีเมื่อวันพุธที่ 18 มีนาคม ที่ผ่านมา พุ่งสูงถึง 475 ราย จนถือเป็นจำนวนผู้เสียชีวิตอย่างเป็นทางการมากที่สุดจากการติดเชื้อโควิด-19 ภายในวันเดียว โดยสูงกว่าประเทศไหนในโลก เพราะตัวเลขผู้เสียชีวิตนี้ยังสูงกว่าในประเทศจีน ซึ่งเริ่มเกิดการระบาดเมื่อเดือนธันวาคม ปีที่แล้วนอกจากนั้น จำนวนผู้เสียชีวิตรายใหม่ในอิตาลีที่ทำสถิติสูงสุดในวันเดียว จนยอดเหยื่อโควิด-19 ในอิตาลี รวมเป็น 2978 รายนั้น ยังเกิดขึ้นขณะที่จำนวนผู้ติดเชื้อรายใหม่ในประเทศดูเหมือนเริ่มมีอัตราลดต่ำลง โดนสำนักงานป้องกันพลเรือนของอิตาลีประกาศ พบผู้ติดเชื้อรายใหม่ในอิตาลี เมื่อ 18 มีนาคม ที่ผ่านมา อยู่ที่ 4207 คน ทำให้ยอดสะสมผู้ติดเชื้อโควิด-19 ในอิตาลี เพิ่มจาก 31506 คน เป็น 35713 คนจำนวนผู้ติดเชื้อรายใหม่ที่ค่อนข้างนิ่งมาตั้งแต่ต้นสัปดาห์นี้ เฉลี่ยพบผู้ติดเชื้อรายใหม่วันละ 3500 คน มีขึ้นท่ามกลางความหวังว่ามาตรการปิดเมืองของอิตาลี สามารถช่วยชะลอการแพร่ระบาดของไวรัสโคโรนาในประเทศได้อย่างไรก็ตาม ด้านผู้เชี่ยวชาญหลายคนเตือนว่า ช่วงขณะนี้ ถือเป็นช่วงพักระหว่างที่รัฐบาลอิตาลีประกาศมาตรการสู้โควิด-19 ที่เริ่มบังคับตั้งแต่สัปดาห์ที่แล้ว โดยผู้เชี่ยวชาญด้านโรคติดต่อและผู้เชี่ยวชาญคอมพิวเตอร์ที่มหาวิทยาลัยเจนัวในอิตาลี คาดประมาณว่า จำนวนผู้ติดเชื้อรายใหม่ในแต่ละวันในอิตาลีจะขึ้นถึงจุดพีคสูงสุดระหว่างวันที่ 23-25 มีนาคม ที่จะถึงนี้
อิตาลีเครียด ยอดผู้เสียชีวิตรายใหม่ติดโควิด-19 475 รายทำสถิติสูงสุดกว่าประเทศไหนในโลก ส่วนผู้ติดเชื้อสะสมใกล้แตะ 38000 ผู้เชี่ยวชาญเตือนจุดพีคจำนวนผู้ติดเชื้อสูงสุดในอิตาลีกำลังมาถึง 
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,COVID-19,โควิด อิตาลี,ข่าวไวรัสโคโรนาล่าสุด